Diari Oficial de la Generalitat Valenciana


Sumari del DOGV 5203, del 21-02-2006 (2006/1974)

DECRET 24/2006, de 17 de febrer, del Consell de la Generalitat, pel qual s'inclou una superfície de 82,6435 ha a la forest denominada Conjunt de Forests de Biar, número 8 del Catàleg de Forests d'Utilitat Pública de la Província d'Alacant, situat al terme municipal de Biar i que pertany a la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5203

Data del DOGV
:   21-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1974


Data del document
:   17-02-2006

Organisme emissor
:   Conselleria de Territori i Habitatge

Tipus de document
:   Decret

Correcció d'errades

 Descriptors 

:   * Biar
    * muntanya de l'estat

DECRET 24/2006, de 17 de febrer, del Consell de la Generalitat, pel qual s'inclou una superfície de 82,6435 ha a la forest denominada Conjunt de Forests de Biar, número 8 del Catàleg de Forests d'Utilitat Pública de la Província d'Alacant, situat al terme municipal de Biar i que pertany a la Generalitat. [2006/M1974]  
De conformitat amb el que disposa l'article 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell de la Generalitat, i en compliment d'allò establit en l'Orde de 28 de desembre de 2005, de la Conselleria d'Economia, Hisenda i Ocupació, per la qual es permutaren 82,6435 ha propietat de la mercantil Cerámicas Conca, SL, situades al terme municipal de Biar per 32,0085 ha que pertanyen a la forest de la Generalitat denominada Conjunt de Forests de Biar, número 8 del Catàleg de Forests d'Utilitat Pública de la Província d'Alacant, s'ha instruït el corresponent expedient de modificació de la inscripció de la precitada forest al referit catàleg i s'han justificat plenament les circumstàncies que el motiven. Per la qual cosa cal dictar el corresponent decret.   
Per raó d'això, a proposta del conseller de Territori i Habitatge i amb la deliberació prèvia del Consell de la Generalitat, en la reunió del dia 17 de febrer de 2006,  
DECRETE  
Article 1  
Es declara d'utilitat pública i s'inclou en la forest denominada Conjunt de Forests de Biar, número 8 del Catàleg de Forests d'Utilitat Pública de la Província d'Alacant, la parcel·la entregada per Cerámica Conca, SL, d'una superfície de 82,6435 ha. La localització exacta del terreny queda definida pels piquets que van des del 56 fins al 64 de la delimitació de la forest en la parcel·la denominada Cabezo Gordo, Sanchet i Peña Blasca:  
. Paratge: Cabezo Gordo.  
. Superfície: 82,6435 ha.  
. Referència cadastral: parcel·la 519 (part), polígon 21.  
. Límits: nord, finques particulars; est, forest UP-8 i finca particular; sud, forest UP-8 i finca particular, i oest, finques particulars.  
Article 2  
Es modifica la inscripció de la forest Conjunt de Forests de Biar, número 8 del Catàleg de Forests d'Utilitat Pública de la Província d'Alacant, que quedarà de la manera següent:  
. Província: Alacant.  
. Partit judicial: Villena.  
. Terme municipal: Biar.  
. Nom: Conjunt de Forests de Biar.  
. Número: 8.  
. Pertinença: Generalitat.  
. Límits:   
Parcel·la I: nord, propietats particulars; est, terme municipal de Banyeres de Mariola, Propietats particulars i terme municipal d'Onil; sud, terme municipal de Sax i propietats particulars, i oest: terme municipal de Sax, propietats particulars i terme municipal de Villena.  
Parcel·la II: nord, propietats particulars; est, propietats particulars; sud, propietats particulars, i oest, propietats particulars.  
Parcel·la III: nord, propietats particulars; est, propietats particulars; sud, propietats particulars, i oest, propietats particulars.  
Parcel·la IV: nord, propietats particulars; est, propietats particulars; sud, propietats particulars, i oest, propietats particulars.  
. Cabuda pública: 3.312,7950 ha.  
. Cabuda total: 3.442,6550 ha.  
Disposició final  
El present decret tindrà efectes des de l'endemà de la publicació en el Diari Oficial de la Generalitat Valenciana.  
Contra el present decret, els interessats poden interposar recurs contenciós administratiu en el termini de dos mesos, comptadors a partir del dia següent a la publicació d'este decret en el Diari Oficial de la Generalitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del Consell de la Generalitat, en el termini d'un mes des de l'endemà de la publicació del present decret en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.   
València, 17 de febrer de 2006  
El president de la Generalitat,  
FRANCISCO CAMPS ORTIZ  
El conseller de Territori i Habitatge,  
RAFAEL BLASCO CASTANY